पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। अक्सर छोटे बच्चों को सफर करते समय संभालना ज्यादातर पेरेंट्स के लिए काफी मुश्किल हो जाता है। ऐसा ही हाल भीड़ भाड़ भरे माहौल में भी होता है। पेरेंट्स की इसी तरह की समस्या को ध्यान में रखकर मालवीय नेशनल इंस्टीट्यूट ऑफ टेक्नोलॉजी (एमएनआईटी) के मैकेनिकल ब्रांच के छात्रों ने ऐसा बेबी प्रैम तैयार किया है, जो ट्रॉली के साथ बैक पैक और बैड में भी कन्वर्ट हो जाएगा। जिसके इस्तेमाल से पेरेंट्स अपने बेबी गर्ल या बॉय को किसी भी तरह के क्राउड एरिया में आसानी से ले जा सकते हैं, इसे एमएनआईटी के शुभम महेश्वरी, एल्विस साजन, अंकुर कुमार और सभ्यसाची घोष ने प्रो. हरलाल माली की गाइडेंस में तैयार किया है।
ऐसे आया आइडिया: प्रोजेक्ट से जुड़े स्टूडेंट शुभम ने बताया कि हमें अपनी फाइनल ईयर के लिए प्रोजेक्ट सबमिट करना था, उन्हीं दिनों हमने मार्केट में एक कपल को देखा जो बच्चे को प्रैम में लेकर जा रहे थे, इस दौरान वे बार बार बच्चे को प्रेम से उठाकर गोद में ले रहे थे। हमने कई देर तक उन्हें नोटिस किया। उनकी यह प्रक्रिया बार बार हो रही थी। यहीं से आइडिया क्लिक किया।
स्टूडेंट एल्विस और सभ्य साची ने बताया कि इसके लिए हमने इंटरनेट पर प्रैम के कई लग्जरी ब्रांड देखे, लेकिन वे कंफर्टेबल तो थे, लेकिन कन्वीनिएंट नहीं थे। अंकुर कहते हैं, हमने इसे महज 2 हजार की लागत में बनाया है। वहीं बाजार में मिलने वाले प्रैम की कीमत कम से कम 5 से 15 हजार के बीच होती है। यदि इसे मास स्केल पर तैयार किया जाए तो इसकी कीमत 2 हजार से भी कम हो सकेगी। अब तक ऐसा कोई प्रैम नहीं है, जो ट्रॉली, बैक पैक और बैड तीनों में कन्वर्ट हो सके। यही कारण है कि हमने इसके लिए पेटेंट फाइल किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn